UE impune de la 1 iulie tarife „prohibitive” la importurile de cereale din Rusia şi Belarus
UE a convenit joi majorarea tarifelor la importurile de cereale din Rusia, pentru a reduce veniturile obţinute de Kremlin şi a preveni ca acele livrări să destabilizeze sectorul agricol al regiunii, transmite agenția Bloomberg, citată de Agerpres.
Tarifele, care se vor aplica şi importurilor de cereale din Belarus, vor intra în vigoare de la 1 iulie. De asemenea, miniştrii UE au decis să împiedice exporturile ilegale ruseşti de cereale furate din Ucraina pe pieţele UE, a anunţat comisarului european pentru comerţ, Valdis Dombrovskis, pe platforma X.
„Reglementările majorează taxele vamale la cerealele, seminţele de floarea soarelui şi produse derivate din Rusia şi Belarus până în punctul în care practic vor fi oprite importurile de aceste produse”, se arată în comunicatul UE.
Anul trecut, Rusia a exportat în blocul comunitar 4,2 milioane tone de cereale şi seminţe de floarea soarelui, dar această cantitate reprezintă o proporţie redusă din importurile generale ale UE.
Donează lunar pentru susținerea proiectului G4Media
Donează suma dorită pentru susținerea proiectului G4Media
CONT LEI: RO89RZBR0000060019874867
Deschis la Raiffeisen Bank